CELEX: 32006R1582
Language: lt
Date: 2006-10-24 00:00:00
Title: 2006 m. spalio 24 d. Tarybos reglamentas (EB) Nr. 1582/2006, iš dalies keičiantis Reglamentą (EEB) Nr. 1907/90 dėl leidžiančios nukrypti nuostatos, taikomos kiaušinių plovimui

25.10.2006   
            
            
               LT
            
            
               Europos Sąjungos oficialusis leidinys
            
            
               L 294/1
            
         
      TARYBOS REGLAMENTAS (EB) Nr. 1582/2006
   2006 m. spalio 24 d.
   iš dalies keičiantis Reglamentą (EEB) Nr. 1907/90 dėl leidžiančios nukrypti nuostatos, taikomos kiaušinių plovimui
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1) ir ypač į jo 2 straipsnio 2 dalį,
   atsižvelgdama į Komisijos pasiūlymą,
   kadangi:
   
               (1)
            
            
               1990 m. birželio 26 d. Tarybos reglamento (EEB) Nr. 1907/90 dėl tam tikrų prekybos kiaušiniais standartų (2) 6 straipsnio 4 dalyje nustatomi leidžiančios nukrypti nuostatos, pagal kurią pakavimo centrai ir toliau gali plauti kiaušinius iki 2006 m. gruodžio 31 d., kriterijai. Leidžiančią nukrypti nuostatą buvo leista taikyti devyniems pakavimo centrams Švedijoje ir vienam Nyderlanduose.
            
         
               (2)
            
            
               Reglamentas (EEB) Nr. 1907/90 buvo panaikintas 2006 m. birželio 19 d. Tarybos reglamentu (EB) Nr. 1028/2006 dėl prekybos kiaušiniais standartų (3) nuo 2007 m. liepos 1 d. Atitinkamai pereinamasis laikotarpis dėl kiaušinių plovimo turėtų būti pratęstas iki tos datos.
            
         
               (3)
            
            
               Todėl Reglamentas (EB) Nr. 1907/90 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 1907/90 6 straipsnio 4 dalies pirmoje pastraipoje data „2006 m. gruodžio 31 d.“ pakeičiama „2007 m. birželio 30 d.“
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge, 2006 m. spalio 24 d.
      
         
            Tarybos vardu
         
         
            Pirmininkas
         
         J. KORKEAOJA
         
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1).
   
      (2)  OL L 173, 1990 7 6, p. 5. Reglamentas su paskutiniais pakeitimais, padarytais Reglamentu (EB) Nr. 1039/2005 (OL L 172, 2005 7 5, p. 1).
   
      (3)  OL L 186, 2006 7 7, p. 1.